open-index/open-wikipedia-markdown huggingface dataset:
Diapositiva

Ona **diapositiva** a l'è ona tipologia de pellicola fotografega a color o en bianch e negher che l'è costituida da ona immagin positiva sora ona superfis trasparent. La diapositiva la pò vess generalment inserida dent on telar de platica - o anca de carton - che l'è drovàa per podella mej vedè travers on proiettor de diapositiv. El formàa de diapositiva pussée drovàa a l'è quel cont la dimension de 35 mm, incornesada in d'on telar de 2 x 2 pollis.

I diapositiv se poeuden realizzàa direttament en positiv, travers d'i materiai 'me i pellicol invertibil, ma anca a stampà on negativ sora ona pellicola negativa anca lee. In del svilupp d'i diapositiv a color el se poeuden drovàa i procediment de la sintesi cromatega sottrattiva ('me i autocromij d'i fradej Lumiere) e de la sintesi cromatega additiva. La pellicola pussée drovada in del XX secol per el procediment de la sintesi sottrativa in del svilupp d'i diapositiv a color a l'è stada la Kodachrome de l'azienda americana Kodak.
 
El termin diapositiva el vegn sù da la parolla greca *δια* (dia, che 'l voeur di "travers") e da quella latina *positiva*, cont el significaa de podè vedè l'immagin positiva domà se questa a l'è traversada da la lus.

## Riferiment


## Vos correlaa
* Fotografia
* Pellicola fotografega
Reproduzion

La **reproduzion** a l'è el process biologich indova che di organism vivent, ciamaa *gent* o *genitor*, generen di alter organism giamaa *fioeui* e ghe passen 'na part del sò genoma.

## Riferiment
*Riproduzione - Treccani

## Vos corelaa
*Reproduzion sessuada
*Reproduzion assessuada
Alt-lite

In la politega americana per **alt-lite** se intend el moviment politegh de destra che l'è a mità in tra el conservatorism e l'estrema destra suprematista bianca de l'alt-right. El termen a l'è nassuu intorna al 2017 per indicà quella destra che, anca se la refuda el razzism, la gh'ha 'n quaj metod in comun cont l'alt-right, anca se la mantegn di principi fondamentaj del conservatorism american 'me el governo piscininn, cont on poo de conservatorism coltural in di camp tant 'me i matrimoni gay.

## Bibliografia
* 
* 
*
Automotris FCU ALn 776

L**'automotris FCU ALn 776** a l'è 'n automotris fada su in serie different in tra i agn '80 e i agn '90 per la Ferrovia Centrale Umbra e, dopo, daa anca a di alter impres ferroviari. 

A hinn 'na version potenziada di ALn 663 di Ferrovij del Stat bone de rivà a 150 km/h e n'hinn staa faa su 50: 24 monogabina, bone de girà permanentement cobbiaa in tra de lor e doperaa per i tratt longh, e 26 bigabina, doperaa in del servizzi normal.

Incoeu 40 a hinn doperaa del servizzi ordenari di FCU, cinch a hinn nolegiaa per el servizzi Roma Express e cinch a hinn staa daa a la Ferrovia Sangritana.

## Galleria di foto

File:10.09.04 Perugia Sant’Anna ALn 776.57 (8342332629).jpg|Livrea Volta Visibilità
File:Aln 776 e Minuetto della FCU.gif|Livrea Perugino
File:Roma Express Stazione Ostiense.jpg|Livrea Roma Express
File:ALn 776.020 in sosta a Marmore 05.jpg|Livrea DTR
File:FCU ALn 776 - interno 04.JPG|Interni del treno
File:San Vito-Lanciano - vecchia stazione ferroviaria.jpg|Version de la Sangritana

## Bibliografia
*
The Dark Side of the Moon

***The Dark Side of the Moon*** (intitolad *Dark Side of the Moon* ind la edizion CD del 1993) l'è l'otav album in studi del grup musegal ingles Pink Floyd, publicad el 10 marz 1973 ind i Stat Unid da la Capitol Records e el 23 del stess mes ind el Regn Unid da la Harvest Records.

## Note
Spesa publega

La **spesa publega** a l'è l'insemma di spes che 'l Stat el sostegn per soddisfà di besogn o di necessità collettiv e che, donca, a hinn el negativ del balanz del Stat, che l'è finanziaa cont i impost e cont el debit publegh.

Finna al secol quell del 19 a l'era tendenzialment pensaa che pussee bassa l'era la spesa mej a l'era: In del 1900, cont i teorij del John Maynard Keynes, che sostegniven l'importanza de 'na  spesa publega pussee volta per guidà l'economia, la spesa a l'è cressuda esponenzialment.

## Riferiment
*What is Public Expenditure ? Meaning and Classification

## Vos corelaa
*Deput publegh
*Balanz del Stat
William Beveridge

El **William Beveridge** (Rangpur, 5 marz 1879 – Oxford, 16 marz 1963) a l'è staa 'n economista e sociolegh britannegh, member del Partii Liberal, che in del 1942 l'ha publegaa 'n rapport in sul stat social che l'ha menaa, a la fin de la guerra, a 'na riforma del sistema sanitari e al nass de l'inscì ciamaa sistema Beveridge.

## Riferiment
*[Beveridge, William - Treccani](http://www.treccani.it/enciclopedia/beveridge-sir-william-henry-primo-barone_(Enciclopedia-Italiana)/)
Prostituzion

La **prostituzion** a l'è l'attività de chi el vend del sess per danee. La pò vess 'n attività autonoma o sotta padron (ciamaa lenon, gergal *trii-e-mezz*, despess illegal in la pupart del mond), continova o saltuaria.

I coltur i gh'ha di different vision de l'attività e anca la legg: Gh'è di pajes che se ne ciamen foeura e disen nagòtt - anca se di voeult vieten i attività de favoreggiament -, di sistema che la vieten - e criminalizzen o chi el vend o chi el crompa - e di sistema de regolamentazion - che veden on roeul pu o manch marcaa del Stat.

In lombard 'na prostituta la se pò ciamà in varij maner volgar per esempi baltrocca, roia o loeugia. I daree du a hinn la femmina del porscel, a mostrà che in la coltura lombarda a l'è vista 'me 'n attività voncia e schiviosa.

## Riferiment
*Prostituzione - Treccani

## Vos corelaa
*Postribol
*Prostituzion di minor.
Collettivism

El **collettivism** a l'è el sistema che 'l mett la collettività prima de l'individov e che, in termen politegh-economich, el se concretizza in la necessità di legg che guiden la moralità di gent e i metten a servizzi del Stat e dann la proprietà di mezz de produzion a 'n ent centralizzaa.

## Riferiment
* Collettivismo - Treccani

## Vos corelaa
* Individovalism
* Totalitarism
Pax americana

Per **pax americana** se intend el period de relativa pas in l'Europa occidentala dovuda a l'egemonia di Stat Unii d'America, termen ispiraa a la pax romana.

## Riferiment
*Pax Americana - Merriam-Webster

## Vos corelaa
*Pian Marshall
*Dottrina Monroe
*Pax britannica
*Pax Europaea
Reforma di pension Fornero

La **reforma di pension Fornero**, anca domà *reforma Fornero* o, impropriament, *legg Fornero*, a l'è la manera de riferìss a l'articol 24 del decrett-legg 6 dicember 2011, n. 201, ciamaa "Disposizion in materia di trattament pensionistegh", che l'ha reformaa el sistema pensionistegh italian, ciamada inscì de la proponenta, la ministra Elsa Fornero.

## Storia
El period istoregh de la reforma a l'è staa quell de la crisi di subprime americana che la s'è spantegada in Europa, soratutt in di Stat cont on volt debit compagn de la Grecia e de l'Italia. La reforma, scrivuda in d'on quaj dì in d'ona situazion de emergenza, l'ha sostituii la reforma di pension Dini, cont l'obietiv de rend el sistema pensionistegh publegh pussee sostenibil in del longh period.

La reforma a l'è stada votada di partii che sostegniven el governo Monti, cioè el Partii Democrategh, el Popol de la Libertà, l'Union de Center e Futur e Libertà per l'Italia, han votaa contra inveci la Liga Nord e l'Italia di Valor.

L'insemma di decrett ch'han mittuu 'sti normi a hinn staa ciamaa "Salva Italia", perchè gh'even l'obietiv de impedìgh ai cunt publegh italian de andà in default.

## Disposizion
La reforma l'ha previst:
* L'aument de l'età de giubilazion de veggiaia: Almen 20 agn de contributt e 66 agn per i òmen e i donn, de la publega ministrazion, o 63 per i donn, che del 2018 el s'è volzaa a 66 agn per tucc
* El passagg al sistema contributiv anca per di pension che, cont el sistema Dini, eren calcolaa cont el retributiv
* Abolizion de la pension de anzianità, sostituida de la pension anticipada, che la se ciappa a 41 agn e 3 mes de contributt per i donn o 42 agn e 3 mes per i omen
* Adeguament a l'aspetattiva de vita ogni 2 agn inveci che trii
* Reduzion de 18 ai 12 mes de "fenestra" per i lavorator autonom

## Costituzionalità
In del 2015 la Cort Costituzionala l'ha deciaraa incostituzional el tocch de la reforma che 'l stabiliva che i pension pussee gross del triplo de la pension minima fussen minga perequaa, ciovè adattaa al cost de la vita.

## Reform
In del 2013 on referendum parpognuu di Comunista Italian e de la Refondazion Comunista a l'è minga ammess degià che 'l president l'eva giamò desligaa i Camber.

In del 2015 la Cort Costituzional l'ha deciaraa inammissibel el referendum parpognuu de la Liga Nord perchè "legg de belanz".

In del 2019 el governo Conte I el mett la Quotta 100, che la permett a quej che ghe fann domanda de sortì prima de lavorà se gh'han di caratteristegh determinaa, ma senza superà el rest del sistema ideaa de la Fornero.

## Riferiment
* Perché tutti ce l’hanno con la riforma Fornero?
* RIFORMA DELLE PENSIONI MONTI-FORNERO (ENCICLOPEDIA)
* Pensioni, cosa prevede la Riforma Fornero
* La Consulta boccia il blocco delle pensioni della Fornero: lo stop pesa 5 miliardi
* Pensioni, la legge Fornero resiste nonostante quota 100

## Vos corelaa
* Default di sistema pensionistegh publegh
* Reforma del lavorà Fornero
Castell Viscontee-Sforzesch de Vigevan

El **Castell Viscontee-Sforzesch** a l'è 'n castell de la familia di Sforza in la città de Vigevan. In principi a l'era 'na rocca di Vescont, che l'è destrugada quand che Vigevan el torna comun liber, in del 1446. In del 1449 i Sforza, reconquistaa el paes, reparen e espanden la rocca che la deventa el castell d'incoeu. Sotta del Galeazz Maria Sforza el deventa vun di palazz a disposizion de la familia ducala. A l'è anca sed del Musee Archeologegh Nazional de la Lomellina e di Musee Civich, che comprenden el Musee de la Calzatura e la Pinacoteca Casimiro Ottone.

## Ligamm de foeura
* Sitt offizial 

## Vos corelaa
* Piazza Ducala (Vigevan)
Socimi

La **Socimi** (*Società Costruzioni Industriali Milano*) a l'è stada 'n azienda attiva in tra el 1969 e 'l 1994 in d'on poo de settor 'me la ferrovia, i mezz su roeud, i tram, i metropolitann, e anca armi. Partner de 'n mugg di alter impres italian important, l'ha saraa soratutt per el scandol di Man Nett e l'è stada crompada de la ATM. Di sò temp pussee bon la gh'eva circa 550 dipendent e 'n fatturaa de 200 miliard de Lir, cont sed in tra Milan, Arlun, Binasch e Sassari.

## Prodott
* Filobus
** 7534: Filobus de 12 meter faa in su telar Volvo e provaa 'n del 1978 a Cremona;
** F8801LU/LS: Filobus de 12 meter in allestiment urban e suburban per Salerno.
** F8820: Filobus de 12 meter prodott per Milan;
** F8839: Filobus de 12 meter prodott per el CTM Cagliari;
** F8843: Filodesnodaa de 18 meter prodott per l'ATM Milan;
** F8845: Filobus da 12 meter prodott per Cagliari;
** F8833: Filobus de 12 meter per Modena;
* Treni e metropolitana
** Taiwan Railway EMU300
** Carrozz "Hinterland" de la FNM
** Elettromotris de la linia 1 de la metropolitana de Milan
** Elettromotris de la linia 2 de la metropolitana de Milan
** Elettromotris de la linia 3 de la metropolitana de Milan
* Tram
** *[[Socimin]]*, prototip a pianal intregalment rebassaa
** Tram ATAC 9000
** Eurotram, in collaborazion con la Bombardier
* Armi
** SOCIMI 821

## Not


## Riferiment
* MORTILLARO SE N' E' ANDATO, LA SOCIMI S' ATTACCA AL TRAM

## Vos corelaa
* Franchi (azienda)
Piazza Ducala (Vigevan)

La **Piazza Ducala** de Vigevan a l'è 'na granda piazza in stil renassimental, scominciada in del 1492 e finida in del 1949 per vorè del Lodovigh el Mor 'me anticamera del Castell. Longa 134 meter e larga 48, a l'è edificada in trii lat, ispiraa al stil roman de Vitruvi, cont ona fascia occupada de la Cattedral de Sant Ambroeus. Durant de la mità del '700 el governa austriegh el mett 'na statova del Giovann Nepomucen che la caratterizza an'mò el tocch ocidental de la piazza.

## Riferiment
* Piazza Ducale - LombardiaBeniCulturali
Carrozz FNM tipo Socimi

I **carrozz FNM tipo Socimi** a hinn staa di carrozz passegee desviluppaa per i Ferrovij Nord Milan de la Socimi de Binasch in di agn '80 per el servizzi regional e dirett. Hinn ciamaa, per el servizzi de lor faa, anca *tipo Hinterland*. Hinn staa doperaa dle 1982 al 2015 e podeven vess trainaa indifferentement sia di locomotiv elettrigh sia di elettromotris. N'hinn staa fa 28 normai e 12 semipilota. Eren doperaa soratutt trainaa di E.600, di E.610, di E.620, di E.630, di automotris E.750 e despess traa insemma ai carrozz a du pian Casaralta.

## Bibliografia
* Alberto Perego, *Battesimo ufficiale per le carrozze FNM*, in "I Treni Oggi" n. 16 (gennaio 1982), p.&nbsp;22.
* Giovanni Cornolò, *Ferrovie Nord Milano in tre secoli*, Milano, CRA-FNM, 2006, pp.&nbsp;305–307 e 321–324.
Busella

**Busella** (*Buccella* in italian) a l'è 'na frazion del comun de Vigevan. Se pensa che la sia stada fada intorna al 1133 de 'n crosaa, che l'ha faa su la soa villa in la zona. Deventada cà de 'n poo de famili sciore, in del 1890 a l'è stada destrugada de 'na piena del Tesin e l'è stada recostruida in del 1899.

## Riferiment
* VIGEVANO (STORIA) - Frazione Buccella: Curiosità -
Elettrotreno NTV ETR.675

L**'elettrotreno NTV ETR.675** a l'è 'n elettrotreno de la familia Avelia de la Alstom e doperaa de la Italo per i servizzi segondari. Ordenaa in del 2015, l'entra in servizzi in del 2017. N'hinn staa faa 22.

## Caratteristich
Longh 187,3 meter e largh 2'830 millimeter e 'l pò rivà a 250 km/h cont ona potenza de 5'500 kW. Ogni lat el gh'ha 9 port de 900 mm e gh'hinn 479 post a settà pussee du per i carrozzin di disabij. El pò girà indifferentement in su la linia AV tant 'me quella normala: El gh'ha quatter pantograf: Du per la continova, du per l'alternada.

L'è dotaa sia de SCMT cont ripetizion continova sia de l'ERTMS nivell du, 'me domandaa de Red Ferroviaria Italiana per la linia a volta velocità.

A differenza di modej di alter società el gh'ha minga i port de salida per i macchinista, che i gh'ha de doperà quej normai.

## Riferiment
*Pendolino EVO ETR 675 Italo di NTV: le impressioni di Ferrovie.Info 

## Vos corelaa
*AGV

## Alter progett
Polizia ferroviaria

La **polizia ferroviaria** a l'è la specialità de polizia che la se occupa de protegg l'infrastruttura de la ferrovia, i sò proprietà, i treni, i gent e i merci che ghe viaggen sora. A segonda del sistema pòden vèss di unità speciai de la polizia normala, tant 'me in Italia, di corp specìfich, 'me in del Regn Unii, o di forz privaa de la compagnia.

## Per Stat
### Germania
Quand che la Germania a l'era partida in du a l'Ovest la gh'era la *Bahnpolizei*, de la Deutsche Bundesbahn, e a Est la Transportpolizei. Cont la reunificazion hinn staa tutt e du giontaa a la Guardia de Frontera che, in del 2005, la deventa Polizia federala.

### Italia
In Italia la *Polizia ferroviaria* a l'è 'na specialità de la Polizia de Stat e la se occupa de garantì la sigurezza, insemma a la sigurezza aziendala de la Red ferroviaria italiana, e de indagà in sui incident ferroviari.

### Polònia
In Polònia el servizzi de polizia ferroviaria a l'è de competenza di Sorveliant de la ferrovia, corp militar statal.

### Regn Unii
In del Regn Unii de la nazionalizzazion de l'infrastruttura del 1948 la British Transport Police l'è 'l servizzi de polizia ferroviaria. Prumma ògni compagnia la gh'eva la soa polizia.

### Russia
In Russia la gh'è 'na sezion del Minsteri di Interni che la se occupa de controllà la sigurezza e la qualità di treni.

### Stat Unii
In di Stat Unii la pupart di compagnij la gh'ha la soa forza de polizia. Minga tucc, però, i gh'ha i pien poder de polizia.

### Svizzera
In Isvizzera finna a la fin di agn '90 tucc i operator de la ferrovia gh'even di limitaa poder de Polizia e donca el gh'era nò 'n autorità appòsta. In del midemm period a hinn staa mittuu di tréni suburban senza capotreno e 'l gh'è staa 'n aument de la criminalità. Per quèlla reson lì i Ferrovij Federai Svizzer han istruii di agent de *Bahnpolizei*. In del 2002 la se uniss al servizzi de sigurezza de la Securitas AG per fondà *Securitrans*, che anca incoeu la protegg l'infrastruttura.

In del 2011 a l'è istituida la *Transportpolizei*: i sò mèmber a hinn di impiegaa statai addestraa 'me polee e cont i midemm poder de la polizia cantonala.

## Riferiment
*Polizia Ferroviaria

## Alter progett

## Vos corelaa
*Transport police
Paradoss del litoral

El **paradoss del litoral** a l'è l'osservazion, contrintuitiva, che la costa de 'na massa de terra la gh'ha minga 'na longhezza definida in assoluu, anca se la massa de terra a l'è ciarament finida.

El depend, in sostanza, de la distanza scernuda per mesurà: Pussee a l'è curta, pussee a l'è grand e giust el resultaa otegnuu, ma se la se doperàss 'na mesura a nivell molecolar el vegnaria foeura on numer infinii. A nivell matematich el problema a l'è retegnuu arent a quell di frattai, cioè di fegur che se ripeten a la midemma manera in manera infinida al sò intern, che hinn donca a area finida ma senza 'n perimeter definii.

## Riferiment
*From The Coastline Paradox To Fractals 

## Vos corelaa
*How Long Is the Coast of Britain? Statistical Self-Similarity and Fractional Dimension
*Corn de Torricelli
Red di tram de Stetin

La **red di tram de Stetin** a l'è 'na red de strapòrt su rodaja che la quatta Stetin, città de la Pomerania occidentala.  A l'è gestida de Tramwaje Szczecińskie. 

Verta dal 1879 a cavaj, l'è convertida a elettricità in tra el 1896 e 'l 1900. A l'è tutta a scartament de 1435 mm.

A l'è fada de 12 lign, 204 tram e 104 fermaa. 

## Lign

## Material rotabil

## Riferiment
Monorodaja

La **monorodaja** a l'è 'n sistema de straport ferroviari indova che 'l treno el viaggia in su 'n unega trav, de chì el nòmm de monorodaja. De solit a l'è soraelevada ma gh'è anca di sistema a tunnel o a nivell del terren.

## Riferiment
*What is a monorail

## Vos corelaa
*Ferrovia Ewing
*Ferrovia sospenduda
Adam Smith

L**'Adam Smith** (Kirkcaldy, 5 giugn 1723 – Edimburgh, 17 luj 1790) a l'è staa 'n filosof e economista scozzes, retegnuu vun di pader de l'economia classega e del liberalism classegh. Cont la soa oeuvera la Ricchezza di Nazion l'ha mittuu la bas per la fin del mercantilism e de la concezion de economia 'me gioeugh a somma zero e l'ha permess on passagg a 'n commercc internazional pussee fort e a 'n cress dovuu al capitalism.

## Riferiment
*Smith, Adam - Treccani

## Alter progett

## Vos corelaa
*Man invisibil
*Lassee fà
Stazion de Pietrarsa-San Giorgio a Cremano

La **Stazion de Pietrarsa-San Giorgio a Cremano** a l'è 'na stazion de la ferrovia Napoli-Salerno, che la serviss el comun de . 

## Moviment
La stazion a l'è servida di treni regionai de la Trenitalia in contratt de servizzi cont la Region Campania.

## Riferiment
*Ferrovia Napoli - Salerno
Ripetizion in gabina

La **ripetizion in gabina** a l'è 'na tecnologia che la permett de informà la gabina de guida del stat de la linia e del segnalament. I sistema pussee semplis ripeten domà i segnai al bord de la linia menter i sistema avanzaa mostren anca di àlter informazion 'me la velocità massima, la velocità obietiv o 'l stat di segnai dòpo. El pò vess integraa anca a 'n protezion automatega per impedì di collision.

A hinn, de solit, dividuu in sistema intermittent, che hinn fondaa in su di boe che informen el treno a di pont determinaa, 'me el famos sistema Indusi, e sistema continov, che sutten informà el treno in tutta la linia, de solit cont di sistema radio.

I sistema pòden trasmett l'informazion cont el magnetism, cont ona correnta codifegada in sui binari, cont l'induzion elettriga, cont di transponder o wireless.

## Riferiment
*A Modern Cab Signaling and Train Control System for Railroads

## Vos corelaa
*Anuncio de Señales y Frenado Automático
*Advanced Civil Speed Enforcement System
*Pulse code cab signaling
*Transmission Voie-Machine
*Linienzugbeeinflussung
*European Train Control System
*European Rail Traffic Management System
*Punktförmige Zugbeeinflussung
*Automatische treinbeïnvloeding
*ALSN
*Blocco Automatico a Correnti Codificate
*Continuous Automatic Warning System
Polizia de Stat (Italia)

La **Polizia de Stat** (*Polizia di Stato* in italian) a l'è 'l corp principal de polizia civil in Italia. La se occupa soratutt del controll di zon urban, di autostrad, di stazion ferroviari e de la frontera, insemma a la Guardia de Finanza. Fondada in del 1852, l'è stada 'na forza militar finna al 1981.

L'arma de ordenanza a l'è la Beretta 92 e ogni auto la gh'ha dent ona mitralietta Beretta M12. Di alter armi pòden vess daa ai polee se gh'han de besogn.

## Ligamm de foeura
*Sitt offizial

## Vos corelaa
*Arma di Carabiner
*Guardia de Finanza (Italia)
*Polizia penitenziaria
Stazion de Tel Ponte

La **Stazion de Tel Ponte** a l'è stada 'na stazion de la ferrovia de la Val Venosta, che la serviva el comun de .

## Moviment
La stazion a l'era servida di treni regionai cadenzaa ogni ora de la SAD, in contratt de servizzi cont la provincia autonoma de Bolzan. L'ha sostituii, in tra el 2005 e 'l 2012, la stazion de Tel, che l'era in restaver.

## Bibliografia
*  Sebastian Marseiler, *100 Jahre Vinschgerbahn 1906-2006*, Bolzano, Provincia Autonoma, 2006.

## Alter progett
Vermezz cont Zel

**Vermezz cont Zel** (*Vermezzo con Zelo* in italian) a l'è 'n comun de la provincia de Milan, fondaa el 8 de fevree del 2019 de la fusion de Vermezz e Zel. I du comun formaven giamò 'n nucleo urban unificaa e donca a l'è minga 'n comun spars. El sindegh a l'è 'l scior Andrea Cipullo, ex sindegh de Vermezz.

## Strapòrt
La città a l'è servida del servizzi ferroviari suburban de Milan a la stazion de Albairaa-Vermezz.

## Riferiment
* Vittoria sofferta per Andrea Cipullo, primo sindaco di Vermezzo con Zelo
* In Italia è nato un nuovo comune: Vermezzo con Zelo

## Alter progett
Villa Pusterla

La **Villa Pusterla** a l'è 'na villa istorega de Mombell, frazion de Limbiaa. L'è stada doperada 'me residenza del Napoleon e del Ferdinand IV de Borbon e, dopo, 'me manicomi, che el gh'ha avuu dent on poo de gent mediament cognossuda, anca el fioeu illegittim del Benito Mussolini. Al dì d'incoeu gh'è 'na sed de 'n Istitut Tecnegh Agrari.

## Bibliografia
*Patrizia Ferrario, "Nobili Dimore. Le residenze storiche a Limbiate e Mombello", Edizione 2001 Studio Archivolto e Comune di Limbiate.

## Vos corelaa
*Pusterla (familia)
Conigh

**Conigh** (*Conigo* in toscan) a l'è 'na frazion del comun de Novili. A l'è assee lontan del center comunal menter a l'è pussee vesin a Binasch, de 'l che l'è dividuu domà de l'autostrada. Giamò soppress in del 1811 del Napoleon e annettuu a Binasch, l'è ripristinaa di austriegh che, però, deciden de taccàll in del 1841 a Novili.

## Riferiment
* Comun de Conigh - Lombardia Ben Colturaj
Stazion de Stella Polare

La **Stazion de Stella Polare** a l'è 'na stazion de la ferrovia Roma-Lido, che la serviss el comun de . L'è taccada ai stazion de .

## Moviment

La stazion a l'è servida di treni a cadenza de on quart de ora de l'ATAC.
## Bibliografia
* Vittorio Formigari e Piero Muscolino, *La metropolitana a Roma*, Calosci - Cortona, 1983.
Stazion de Acilia Sud

La **Stazion de Acilia Sud-Dragona** a l'è 'na stazion in costruzion de la ferrovia Roma-Lido, che la servità la località de Acilia, a Roma. L'è taccada ai stazion de .

## Bibliografia
* Vittorio Formigari e Piero Muscolino, *La metropolitana a Roma*, Calosci - Cortona, 1983.
Copiagh

**Copiagh** (*Copiago* in italian) a l'è 'na frazion del comun de Novili, in la città metropolitana de Milan. Al dì d'incoeu a l'è pocch pussee de 'na cassina arenta a Buccinasch.

In del 1809 a l'è soppress e giontaa a Tainaa e Novili, ma poeu i austriegh deciden de ripristinàll, e in del 1841 el tacchen a Tainaa, che poeu a l'è taccaa anca luu a Novili.

## Riferiment
* Copiago - Lombardia Beni Culturali
Enrico Giovannini

L**'Enrico Giovannini** (Roma, 6 de giugn 1957) a l'è 'n politegh, statistegh e accademigh italian. L'è staa president de l'ISTAT dal 2009 al 2013 e minister del lavorà e di politegh sociai cont el governo Letta dal 2013 al 2014 e di straport in del governo Draghi del 2021 al 2022. Dal 2001 al 2009 l'ha lavoraa a l'OSCE in del roeul de capo-statistegh. A l'è professor ordenari de statistega economega a l'Università de Roma "Tor Vergata".

## Riferiment
*Enrico Giovannini - Biografieonline
Gabina (ferrovia)

La **gabina** a l'è 'l tocch de la locomotiva, de 'n automotris o de 'na carrozza pilota, ma anca de 'n tram, che 'l gh'ha dent i gent che menen innanz el treno e i strument per fàll andà.

De solit a l'è, in sui locomotiv elettrigh, mittuda innanz menter in di locomotiv a vapor a l'è dree de la zona di foeugh. In di locomotiv diesel a l'è mittuda indifferentement.

I automotris e i pilota i gh'ha voeuna o dò gabinn, a segonda di necessità e di us.

## Bibliografia
*Werner Geier: Der Führerraum von modernen elektrischen Lokomotiven. In: Eisenbahn-Revue International, Heft 12/2002, ISSN 1421-2811, S. 550–555

## Vos corelaa
*Push–pull (ferrovia)
*Top and tail (ferrovia)
*Ripetizion in gabina
Salari

El **salari** a l'è 'na forma de retribuzion calcolada domà in bas ai or lavoraa, menter el stipendi el cunta anca i dì de ferie e de possà. El deriva el sò nomm di legionari roman, ch'eren pagaa in saa.

## Riferiment
*Salario - Treccani

## Vos corelaa
*Salari minim
*Busta paga
Salari minim

El **salari minim** a l'è quell salari che ogni padron el gh'ha de pagà ai sò lavorator dipendent. La pupart di Stat la gh'ha 'na legg che la mett on salari minim: I sò sostenitor disen che 'l jutta a sbassà i desuguaglianz e a dàgh pussee ai lavorant menter i contrari disen che 'l volza i cost e 'l lassa foeura i gent che hinn di apprendista senza esperienza. La pupart di economista a l'è a favor de 'n moderaa salari minim, bon de tutelà la pupart di gent senza però volzà tropp la disoccupazion.

## Riferiment
*What is a minimum wage

## Vos corelaa
*Reddit minim garantii
*Salari de viv
*Salari de familia
Rescalda

**Rescalda** a l'è 'na frazion de Rescaldina, finna al 1869 comun autònom.

Situada a Nord del center de Rescaldina e giamò ligada al comun di temp del Ducaa de Milan, l'è stada giamò annettuda a Rescaldina prima e a Gòrla Minor dòpo del Napoleon, per vess restaurada di austriegh, de che sotta el center a l'è cressuu, finna a l'annession definitiva a Rescaldina in del 1869.

## Riferiment
* Rescalda - LombardiaBeniCulturali
Vian

**Vian** (*Viano* in toscan) a l'è 'na cassina, finna al 1841 comun independent e poeu taccada a Zibid. Confinant cont San Peder Cusich, Novili, Mandrugn e Zibid center, l'era on center proppi piscinn, e in del 1751 el gh'eva domà 65 resident. De fatt, el Napoleon el tacca la cassina a Mandrugn e poeu a Binasch, i austriegh ghe restituissen l'autonomia, dent de la provincia de Pavia. Semper i austriegh han, poeu, recognossuu la necessità de razionalizzà el sistema e l'han taccaa, el 23 de sgenee del 1841, a Zibid.

## Riferiment
* Viano - Lombardia Beni Culturali
Gòrla Precòtt

**Gòrla Precòtt** a l'è staa 'n comun de la provincia de Milan creaa in del 1920 de la fusion de Gòrla e Precòtt, cont l'obietiv de resist al progett de taccà i comun arent a Milan al Comun, progett scominciaa in del 1918 cont l'annession de Turr.

El noeuv comun, però, el s'è demostraa artificios, degià che i dò center eren separaa e dipendeven semper pussee de Milan, e in del 1923 a l'è deciduu de taccàll a Milan.

El toponim, che l'ha reppresentaa per 'sti trii agn 6'210 abitant, a l'è staa subet desmentegaa e hinn tornaa i nòmm di vegg quarter.

## Riferiment
*
Pizzabrasa

**Pizzabrasa** (istess in italian) a l'è 'na frazion de la Piev, vers Landrian.

Pocch pussee che 'na cassina, a l'è stada 'n comun independent finna al 1841, cont ona parentesi de annession a la Piev in del 1809 e a Basej dal 1811 sotta el Napoleon.

A l'éra part de la Piev de Locaa.

## Riferiment
* Pizzabrasa - LombardiaBeniCulturali
Stazion de Vitinia

La **Stazion de Vitinia** a l'è 'na stazion de la ferrovia Roma-Lido, che la serviss el comun de . L'è taccada ai stazion de .

## Moviment

La stazion a l'è servida di treni a cadenza de on quart de ora de l'ATAC.

## Interscambi
 Parchegg de scambi

## Bibliografia
* Vittorio Formigari e Piero Muscolino, *La metropolitana a Roma*, Calosci - Cortona, 1983.
Traversa

**Traversa** a l'è 'na frazion del comun de Gravedona, in provincia de Comm, a nordovest del Center Comunal. A l'era 'n villagg agricol piscninn de la Piev de Gravedona, giontaa a Dòss di franzes e poeu a Gravedona, el torna autonom in del 1815 sotta i austriegh. Senza cress demografich, a l'è soppress del fascismo.

## Riferiment
* Traversa - LombardiaBeniCulturali
Milan 2

**Milan 2** (*Milano 2* in italian) a l'è 'n quarter residenzial de Segraa, faa su in di agn '70 de la Edilnord del Silvi Berluscon.

## Geografia
Milan 2 a l'è a nord-est de Milan, arent al center cittadin de Segraa, sora de 'na collina generada del Lamber. A l'è saraa in tra l'Ospedaa San Raffael a nord, el Parch Lamber a ovest, el Golf Agricol a est e la Strada Provinciala Cassanesa a sud, che 'l separa di Lavanderij. La Moschea de Segraa a l'è a ridoss in tra Milan 2 e Segraa.

## Storia
El center a l'è staa faa su in tra el 1970 e 'l 1979 in su progett di architett Giancarlo Ragazzi, Giuseppe Marvelli, Antonio D'Adamo, Enrico Hoffer e Giulio Possa, in su di terren comperaa in di tard agn '60 de la Edilnord deciaraa poeu, in del 1971, destinaa a scopo residenzial del comun, che l'ha poeu daa i licenz edilizzi. El Berluscon, cont on'azion de lobbying, l'ha faa spostà di rott del reoport de Linaa che passaven sora la zona e che avarien sbassà el valor del compless.
### Controversij
In del 2010 el Massimo Ciancimino, fioeu del boss mafios Vito Ciancimino, l'ha deciaraa che Cosa Nostra l'avaria investii di danee in del compless.

## Modell residenzial
El modell residenzial de Milan 2 a l'è staa desviluppaa per vess in contrast cont el modell in voga in quej agn, i sò lign guida a hinn:
* Ampi spazzi verd, che in di città de l'epoca gh'eren no
* On sistema viari partii in trii part: Pedonal, ciclistich e automobilistich, intersecaa el men possibil
* 'Na strada centrala cont la pupart di servizzi
* 'Na pianificazion che la tegn cunt di esigenz abitativ ma anca di servizzi

El quarter a l'è faa su de 28 residenz, federaa in del *supercondomini* che l'è propietari di spazzi comun, e de 'n center direzional de 7 edifizzi, tucc intitolaa a di personagg del Renassiment. Gh'è anca on circol sportiv, on obergh, on center civich, on residence, 'na scoeura, 'n parch di gioeugh, 'n offizi postal e 'n center religios cattolich.

## Television
Per mett minga di antenn, che ghe pareven brutt, a l'è staa mittuu 'n sistema de television via cav in sul che in del 1974 el Giacomo Properzj, futur sindegh de Segraa e president de la Provincia de Milan, l'ha fondaa Telemilan, 'na red piscininna per i gent de la zona che inscì podeven vardà la messa e i attività ricreativ. La television a l'è poeu ciappada del Berluscon 'me pagament di ficc indree e la deventa Telemilan 58, che 'l deventa poeu Canal 5. Finna al 2016 la Mediaset la gh'eva di studi al Palazz di Zign, poeu bandonaa: Incoeu la gh'ha domà di offizi in del Center Direzional.

## Bibliografia
* Natalia Aspesi, Paolo Berlusconi, Gianni Brera, Graziano Cavallini, Marco Mascardi, Giorgio Medail, Enzo Siciliano, Isa Vercelloni, *Milano 2, una città per vivere*, Edilnord centri residenziali, 1976.
* 

## Alter progett

## Vos corelaa
* Milan 3
Milan 3

**Milan 3** (*Milano 3* in italian) a l'è 'n quarter residenzial in la città de Basej faa su de la Edilnord del Silvi Berluscon e che 'l correspond cont la frazion ministrativa e ex comun de Roman Paltan.

## Storia
A l'è staa faa su in tra el 1980 e 'l 1991, in su l'esempi del pussee piscininn Milan 2.

In tra el 1988 e 'l 1993 a l'è staa faa, a sud del quarter, "Milan 3 City", ossia on center direzional che 'l impiega pussee de 4'000 personn.

In del 2016 el Berluscon l'ha nonziaa de vorè fà 'n noeuv quarter, ciamaa *Milan 4*, semper a Basej.

## Descrizion
Milan 3 el reppresenta, cont i sò 7'000 abitant, el 80% de la popolazion de Basej, e l'è a 13 km a sud de la capital lombarda. A l'è grand 14 km2, ciovè cinch voeult l'estension de Milan 2 e l'è dotaa de 'n center diurn, trii scoeur matern, 'na scoeura primaria e media, di center sportiv e 'n sporting club. El gh'è anca on center commercial cont oltra 40 negozzi e in del center del quarter gh'è on center civich, ona sed del comun, 'na biblioteca e 'n auditorium. Grazia a di pont e di sottapass el traffich di veicoi 'l incrosa squasi mai quell di pedon e di spiciol.

## Riferiment
* Milano 3 - La Storia 

## Alter progett

## Vos corelaa
* Milan 2
Marco Bestetti

El **Marco Bestetti** (Milan, 3 de november 1987) a l'è un politegh italian.

## Biografia
Nassud a Milan, el se diploma al licee scentifegh Vittorini e 'l se laurea in giurisprudenza a l'Università Catolega del Sacher Coeur, a specializàss in dirit de l'impresa. L'ha fad un master a Bologna e 'l lavora 'me consulent legal a Milan.

## Atività politega
De sgioven el taca a andà in di ambient forzista e in tra i Student per la Libertà. 

In del 2011 a l'è elesgiud in di liste del Popol de la Libertà in del consili de la Zona 7 de Milan. In del 2016 a l'è candidad president de quell municipi li per la coalizzion de center-destra e l'è elesgiud al prim turno.

In l'avost 2019 a l'è nomenad del Silvi Berluscon coordinator nazzional de Forza Italia Sgiovin. El 6 de avost 2021 l'ha did de volé candidàss pu in del Municipi 7 ma de pontà al Consili Comunal, indova l'è elesgiud in di ministrative.

El 12 de dicember del 2022 el nonzia de andà via de Forza Italia e 'l 28 el deciara de candidàss in di elezion regionai del 2023 con Fradej d'Italia. L'è minga elesgiud subit, ma cont i assessor che inn sospendud de l'Assemblea el va su istess.

## In la coltura popolar
A l'è propi cognossud perchè protagonista de 'na barzelleta che 'l Berluscon l'ha cuntad su quand che l'era con lu in sul palch, quella del *commendator Bestetti*, indova che 'l va con la mier in d'un night club e quand che lee la ved la vita de vivoeur del marid la se inrabiss propi tant e quand che ciapen una machina de piazza el tassista, che 'l sent i loment de la mier, ghe dis a lu, in dialet milanes, che de roje n'ha portade tant, però vuna inscì bruta e grama mai.

## Riferiment
*Marco Bestetti Nominato Commissario Nazionale Di Forza Italia Giovani
*Marco Bestetti - WikiMilano
*Forza Italia, il coordinatore nazionale dei giovani Marco Bestetti lascia il partito di Berlusconi: "Oggi ho il dovere di guardare avanti"
*Consili Regional de la Lombardia
Paltan

**Paltan** (anca *Roman Paltan*, in italian *Romano Paltano*) a l'è 'na frazion del comun de Basej, che la correspond per la pupart al quarter Milan 3. Ghe viven i trii quart de la popolazion del comun.

## Storia
Probabilment zona de paltan, de che 'l deriva el nomm, a l'è staa semper pocch abitaa: In del 1751 el gh'eva 150 abitant. In del 1809 a l'è taccaa a Basej del Napoleon ma i Austriegh ghe dann ancamò l'autonomia per poeu giontàll de noeuv a Basej in del 1841.

In tra i agn '80 e '90 la Edilnord del Silvi Berluscon ghe fa su el quarter de Milan 3, che ghe viv la pupart di gent de Basej. De quell dì la frazion de Paltan a l'è restada in su la carta e tucc ciamen la zona per el nomm del quarter.

## Riferiment
* Comune di Romano Paltano - Lombardia Beni Culturali
Sella Noeuva

**Sella Noeuva** (*Sella Nuova* in italian) a l'è 'n quarter de Milan, per la pupart compres in del Municipi 7 ma cont di tocchej anca in del Municipi 6, l'inscì ciamaa Quarter Assisi. Finna al 1869 a l'è staa 'n comun autonom, quand che l'è staa taccaa a Bagg. Al dì d'incoeu a l'è consideraa domà 'me la zona orientala de Bagg e 'l toponim el resta domà in d'ona quaj strada e cassina. El partegniva a la Piev de Cesan.

In la zona gh'è 'l capolinia de la linia rossa de la metropolitana, Bisceglie, servii anca de 'n autostazion che 'l conliga cont la pupart de la zona e anca cont di comun de l'hinterland. Anca i stazion de Primaticcio e Inganni a hinn in del territori del quarter.

In del quarter gh'è i Giardin AIDO, la Gesa de San Giovann Battista a la Crea, la pussee importanta del quarter, e la Gesa de San Gioann Bosch.

## Riferiment
* Sellanova - LombardiaBeniCulturali

## Vos corelaa
* Arzaga
Parch de Bagg

El **Parch de Bagg** a l'è 'n parch de Milan, al center del borgh e ex comun de Bagg, taccaa al Monestee de Bagg di Olivetan. L'è staa faa su in del 1964, insemma a di restaver al Monestee, che l'era deventaa sed de la zona 18. El gh'ha di zon saraa per el gioeugh di fioeui e a l'è doperaa la terza domenega de ottober per la tradizional Sagra de Bagg.

## Bibliografia
* 
*  ed. 2010/2011
* AA. VV., *Cascine a Milano*, a cura dell'Ufficio editoriale del Comune di Milano, 1987

## Vos corelaa
*El Monestee
Pont Sest

**Pont Sest** (*Pontesesto* in italian) a l'è 'na frazion de Rozzan, arenta a Òvera. Finna al 1870 a l'è staa 'n comun autonom, ma giamò durant del period napoleonich a l'era staa taccaa a Rozzan.

## Riferiment
* Pontesesto - LombardiaBeniCulturali
Cornal e Bastida

**Cornal e Bastida** (*Curnà e Bastìa* in oltrepadan, a l'è 'n comun de la provincia de Pavia formaa in del 2014 de l'union del Cornal e de Bastida, che reppresenten i sò frazion.

A l'è staa istituii el 4 de fevree del 2014 in seguit a 'n referendum consultiv faa el 1 de dicember del 2013. El capploeugh a l'è Cornal e 'l gh'ha 848 abitant.

## Ligamm de foeura
* Sitt offizial
Ieragh con Besnaa e Oragh

**Ieragh con Besnaa e Oragh** a l'è staa 'n comun de la provincia de Vares, istituii in del 1859 dòpo de l'unità d'Italia e desligaa in del 1908, quand che Ieragh e Oragh a hinn deventaa el comun de Ieragh cont Oragh menter Besnaa l'è deventaa comun autonom.

## Riferiment
* comune di Jerago con Besnate ed Orago
Cassina di Pomm

La **Cassina di Pomm** a l'è 'na cassina a cort de Milan, fada su in del secol quell del 15. A l'è in via Melchiorre Gioia, in sul Navili de la Martesana. A l'era part de 'n gran sistema per coltivà i pòmm vorzuu del Franzesch Sforza. 

Grazia a la soa posizion la deventa prest 'na dimora de la nobiltà, per poeu deventà in del secol quell del 18 'n obergh, indova che hinn staa di gent compagn del Giuseppe Garibaldi, del Carlo Porta, del Stendhal, del Giacomo Casanova e del Napoleon Bonapart. Dopo la deventa 'n ostaria, assee famosa in di agn de la *[[Milan de bev]]*, che la deventa poeu on bar, e on restorant, assee famos e frequentaa de gent famosa. Cont el temp el restorant el sara e incoeu gh'è domà el bar, menter el rest a hinn edifizzi residenziai. 

El pont de ferr arent a l'è ciamaa *pont del pan fiss*, degià che l'era arent a 'na fabrega de candel, che la podeva dà lavorà in tucc i period de l'ann ai sgent.

## Riferiment
*Uno scorcio della vecchia Milano: la Cassina de’ Pomm
Balzarin Pusterla

El **Balzarin Pusterla** (Milan, 1340 circa - 1408) a l'è staa 'n nòbil e militar milanes, scior de Selvanesch e marii de dò donn di Viscont.

## Biografia
Militar ligaa e stimaa di sciori de Milan, l'eva ricevuu 'n poo de ricompens, la pussee importanta el feud de Selvanesch.

L'ha maridaa in primm nozz l'Orsina Visconta e in segond nozz la Beatriz Visconta.

In la soa vita l'ha donaa anca di cassin e di patrimòni ai oeuver pie de Milan per juttà i pussee pover. 

El possedeva anca on poo de domini a Bagg, e de facc el s'è faa seppellì in del Monestee de Bagg, che l'eva juttaa a fondà.

## Riferiment
*Balzarino Pusterla 
*Monastero di Santa Maria di Baggio 

## Vos corelaa
*Franzescol Pusterla
*Pusterla (familia)
Selvanesch

**Selvanesch** (*Selvanesco* in italian) a l'è 'na località rural de Milan, ministrativament part del Municipi 5.

## Storia
A l'è citada in di cronegh milanes giamò in del secol quell de 14: De facc a l'è stada dada in feud al Balzarin Pusterla 'me rengraziament e, a la soa mort in del 1408, i sò ben a hinn daa a la Anglesia Viscont, che la gh'eva di problema econòmich, finna al 1412 quand che 'l Filipp Maria Viscont el decid de restituì el territori ai monegh de la Certosa de Pavia.

A l'è restaa 'n comun autònom finna al 1757, quand che l'è staa taccaa a Quint Sô e l'ha donca seguii i sò sòrt finna a deventà part del comun de Milan in del 1923.

Incoeu a l'è per la pupart an'mò rural, foeura che per la part arenta a la via Ripamonti, che l'è urbanizzada.

## Riferiment
* Salvanesco - LombardiaBeniCulturali
* Storia di Milano 1401-1425
* Balzarino Pusterla - Il Tesoro dei Poveri
Badia de Santa Maria Rossa in Cusagh

La **Badia de Santa Maria Rossa in Cusagh** a l'è stada 'na badia agostiniana de Monzor, frazion de Cusagh.

A l'è stada fàda su in del 1300 'me paròquia per el Castell de Cusagh, de che l'éra conligada cont on tunnel sotterrani descovert in di agn '80 del secol quell de 20, che se pensa che 'l rivass, in origin, al Monestee de Bagg.

In del 1798, per orden del governo napoleonich, a l'è desconsacrada e domà in del 1931 la sovraintendenza di ben colturai la ordena on restaver, che l'è completaa de 'n azienda privada che l'ha compraa la Badia in del 1988. Ona part di affresch a hinn staa però tolt via de la sovrintendenza in di agn '30 e hinn conservaa al Musee del Castell Sforzesch de Milan.

## Bibliografia
* Germano Mulazzani, *La chiesa di Santa Maria Rossa a Monzoro e i suoi affreschi*
* AA.VV., *Il palazzo, la chiesa, la villa - storia e arte a Cusago*, Diakronia, 1989
Torba (Gornaa)

**Torba** (anca *Torbor*) a l'è 'na frazion de Gornaa, in Provincia de Vares. La gh'ha 153 abitant e 'l gh'è dent el Monestee de Torba, in pee dal 1453, patrimòni UNESCO de l'umanità.

Durant de l'Unità d'Italia a l'era in la provincia de Comm, circondari de Vares: In del 1927 a l'è giontaa a la provincia de Vares e l'ann dòpo a l'è taccaa al comun de Gornaa.

In tra el 1915 e 'l 1952 a l'è servida de la stazion de Torba-Gornaa de la ferrovia de Valmorea, in del 1952 a l'è soppress el traffich passegee e la linia a l'è soppressa in del 1977.

## Riferiment
* 
*
Bazzanella

**Bazzanella** a l'è 'na frazion del comun de Assagh, vers Rozzan. Lì arent gh'è el casell de Milan Ovest de l'autostrada A7.

A l'è staa 'n comun finna al 1809, quand che l'è taccaa del Napoleon a Assagh che, in del 1911 l'è taccaa a Còrsich. I Austriegh l'han faa tornaa comun ma in del 1841 tornen in sui sò pass e deciden de taccàll a Assagh.

El partegniva a la Piev de Cesan Boscon.

## Riferiment
* Comune di Bazzanella - LombardiaBeniCulturali
Rondò

El **rondò** a l'è 'n intersezion a ras in tra pussee strad che la obbliga i veicoi a rallentà e a girà intorna al center, in manera de moderà la velocità e sbassà i pont indova che se pò fà 'n incident.

De solit a 'vègh la precedenza a hinn i veicoi che hinn giamò dent del rondò

## Riferiment
*What is a roundabout?

## Vos corelaa
*Magic Roundabout
Mar del Nord

Ol **Mar del Nord** l'è un mar de l'Europa center-setentrionala. Al g'ha una superfix de circa  km². Al bagna ol Regn Unid, la França setentrionala, ol Belji, i Paes Bass, la Danimarca, la Jermania e la Norvejia.

## Riferiments
* 

## Olter projets
Rosamunda

La **Rosamunda** o **Rosmunda** († Ravena, 572) l'è staita una rejina lombarda, moier de l'Alboin.

## Biografia
La Rosamunda l'era la s'cieta del sovran dei Jepids, Cunimond, vencid e copads in bataia de l'Alboin ind el 567. Despos l'è staita ciapada come moier del sovran lombard, fors per ligar-s i Jepids restaits. La nœva rejina l'è insé indaita adree al so om ind la granda conquista-migrazion de de là dei Alp, ind el 568.

Segond la tradizion lombarda, reportada del Paol Diacon, un dé la saress staita obligada de l'Alboin – de probabel imbriag – a biver ind una copa faita cond el crani del so pader, e per vendicar-s l'havress organizad ol mazament del marid insema a l'Elmiqi, scuder del sovran qe l'era deventad ol so amant, ind el 572. Segond dei oltre fonts, manc ligade a la lejenda, al saress stait un tentativ de colp de stat organizad de l'istess Elmiqi, decorde cond la rejina e una part dei trupe jepide e lombarde, sostegnid de l'Imper d'Orient. Anca se i conjurads i è rivads a copar ol sovran, i ge saress miga rivads a ciapar ol poder per la granda oposizion del popol.

De tute i manere, a la fin la Rosamunda l'è scapada a Ravena insema a l'Elmiqi e la fiœla de prim leit, Albsuinda, cond el tesor real. Qé i duu amants i se saress sposads, per pò litigar e copar-s vun cond l'olter, fors cond el tosseg.

## Bibliografia
*  
*
Pusterla (familia)

I **Pusterla** a hinn staa 'n importanta familia nobiliara milanesa, che l'ha contribuii al governo de la città e l'era liada di Viscont contra i Torrian. L'è borlada in desgrazzia quand che 'l Franzescol Pusterla l'ha congiuraa contra el Luchin Viscont e l'è staa mazzaa e gh'han sequestraa i sò ben: I alter member de la familia, 'me el Balzarin, hinn mort senza eredi mas'c menter i ramm segondari s'hinn desperduu.

## Stemma
La familia la gh'ha 'n arma antiga e 'n arma noeuva: Quella noeuva a l'è blasonada *d'or, a l'aguila de negher, coronada del camp*.

## Titoi
Di member di Pusterla a hinn staa:
*Scior de Selvanesch
*Scior de Chignoeu
*Scior de Frugaroeu
*Co-scior de Casal Litta
*Cont de Venegon
*Cont de Torba

In del 1894 on ramm l'ottegn de l'Italia on recognossiment de nobiltà e 'l gionta el cognomm materno Cortesini.

## Bibliografia
* 
* 
* 

## Vos corelaa
*Villa Pusterla
Cimiteri de Bagg

El **Cimiteri de Bagg** (*Cimitero di Baggio* in italian) a l'è 'n foppon de Milan, finna al 1923 a servizzi del comun de Bagg. El gh'ha 'na gesetta per i celebrazion religios e anca 'na sezion per quej che hinn minga de fed cattòlega. L'è anca sed del sacrari di mazzaa in la prima guerra mondial del comun de Bagg. El gh'ha 'me ingress principal quell in Via Romero, menter 'l gh'è 'n vegg ingress, al dì d'incoeu saraa, in Via Segur.

Denanz la gh'è la prima "cà funeraria" d'Italia, indova che se pòden tegnì di fonzion minga religios.

## Straport
 Fermada "Cimiteri de Bagg" (lign 67, 76, 433)

## Galleria di foto

File:Cimitero di Baggio 13.jpg|Ona tomba de familia
File:Cimitero di Baggio 03.jpg|El vegg ingress de Via Segur
File:Cimitero di Baggio 05.jpg|Ona tomba
File:Gesa del Foppon de Bagg.jpg|La Gesa
File:Cimitero di Baggio 08.jpg|On monument
File:Cimitero di Baggio 09.jpg|Di tomb
File:Cimitero di Baggio 11.jpg|On monument


## Riferiment
*Cimiteri Comunali - Milano 
*Inaugurata di fronte al cimitero di Baggio la prima casa funeraria d'Italia

## Vos corelaa
*Cimiteri de Muggian
Tomori Kusunoki

La *Kusunoki Tomori*' (楠木ともり, *Kusunoki Tomori*), nassüda ul 10 de dezèmber dal 1999 a Tokyo, a l'è una cantanta e seiyū, ciuè un'artista de la vus.

## Filmugrafia
### Anime
**[[:en:Märchen Mädchen|Märchen Mädchen]] - Hazuki Kagimura
**Sword Art Online Alternative Gun Gale Online - Leine

## Liamm da fö
*Sony Music Artists Official Website
*Tomori Kusunoki a Anime News Network
Còsta al Lamber

**Còsta al Lamber** (*Costa Lambro* in italian) a l'è 'na frazion del comun de Caraa, de che l'éra staa giamò taccaa del Napoleon, finna al 1869 comun autonom.

In la frazion la gh'è la Villa Stanga, 'na villa istorega. La frazion la elegg on Consili de Frazion.

## Riferiment
* Comune di Costa - LombardiaBeniCulturali
Pantaned

**Pantaned** (*Pantanee* in milanes standard, *Pantanedo* in italian) a l'è 'na frazion del comun de Rò, vers Baranzaa e Per. Gh'è dent la stazion ferroviaria de l'alta velocità e l'ingress a la Tangenziala Ovest.

## Storia
A l'è staa 'n antigh comun del milanes, che 'l confinava a nord cont Mazz, a est cont la Cassina Triulza, a sud cont Per e Serciaa e a ovest cont Rò. In del period de la Maria Teresa l'ha vist on despopolàss, tant che 'l Napoleon el decid de taccàll a Terrazzan in del 1809, che in del 1811 a l'è taccaa a Rò. I austriegh repristenen el comun finna al 1841, quand che l'è taccaa a Mazz, a soa volta taccaa a Rò in del 1928. Al temp di piev el partegniva a la Piev de Trenn.

## Riferiment
* Pantanedo - LombardiaBeniCulturali
Governo Conte

*Governo Conte I, governo italian in tra el 2018 e 'l 2019 guidaa del Giuseppe Conte
*Governo Conte II, governo italian dal 2019 guidaa del Giuseppe Conte
Moneda

La **moneda** a l'è 'n tocchell piscininn, de solit de metall ma anca de plastega o de porcellana, che 'l gh'ha on valor, che 'l pò vess intrinsegh - in cas de moneda merce - o determinaa per standard. La moneda a l'è 'n concett antigh: Giamò del 600 a.C. gh'hinn staa i primm esempi de moneda metallega.

Finna al secol quell del 20 i moned eren, de solit, de metall, incoeu inveci hinn pussee spantegaa i moned fiat, che deven el sò valor a la fiducia.

## Bibliografia
* Angus, Ian. *Coins & Money Tokens*. London: Ward Lock, 1973. .

## Vos corelaa
*Numismatega